Сандвич в класа

Групите бяха оформени предварително и децата носеха нужните продукти. Много хубаво впечатление ми направи, че бяха донесли покривки или салфетки с които постлаха р

Урокът се проведе в два последователни часа. Показах им един готов малък сандвич и ги попитах дали ще стигне за всички. Те отговориха, че е твърде малък и няма да може да стигне. Попитах ги дали вкъщи някой от тях си е правил сандвич и какви продукти е използвал. Повечето от децата са си правили сандвичи, но с помощта на майките си. Продуктите, които са използвали са обичайните- кашкавал, шунка, салам, домат и краставица.Децата споделиха, че любимият им сандвич е с шунка и кашкавал, само няколко деца обичат сандвич само с кашкавал. Показах им картинки на различни зеленчуци маруля, краставица, домат и зеле. Разказаха ми, че някои деца са виждали как бабите им и дядовците са отглеждали такива зеленчуци.Разговаряхме за сезоните, в които събираме различните зеленчуци. И дойде времето да започнем направата на сандвичите. Предварително бях ги разделила на групи и децата носеха необходимите продукти, които бяха нарязани от родителите. Децата бяха много старателни и направиха много красиви и вкусни сандвичи. Учениците имаха около 15 минути да направят сандвичите. Когато сандвичите бяха готови, всяка група трябваше да разреже на 4 равни части своя сандвич и да го раздаде на останалите 4 групи и съответно да получи по парче от другите 4 групи. Така всяка група раздаде изцяло своя сандвич, но получи от другите. Някои деца бяха малко разочаровани, защото не успяха да опитат своите сандвичи, а други се радваха, че ще си споделят сандвичите . На въпроса ми ,,Какво е чувството когато даваш и когато получаваш?'' Отговориха, че е хубаво когато получаваш, но трябва и ти да дадеш, за да получиш нещо в замяна. Поговорихме затова дали биха дали част от своята храна на хора в нужда. Повечето от тях знаят, че има хора, които нямат какво да ядат и биха дали храната си. Бяха два забавни и приятни часа.